news: نئی دہلی 5 دسمبر (سیاست ڈاٹ کام ) ہندوستانی ٹیم کے اوپنرگوتم گمبھیرنے تمام طرز کی کرکٹ سے سبکدوشی کا اعلان کردیا ہے اعلان کرتے ہوئے گوتم گمبھیر نے ٹوئٹراور فیس بک پرایک جذباتی ویڈیو شائع کیا انہوں نے لکھا سب سے مشکل فیصلے بھاری دل سے لئے جاتے ہیں آج بھاری من سے میں وہ اعلان کررہا ہوں جس سے میں پوری زندگی ڈرتا رہا ہندوستان کو 2011 کا ورلڈ کپ جتانے میں گوتم گمبھیرنے اہم کردار نبھایا تھا حالانکہ وہ طویل وقت سے ٹیم سے باہرہیں گمبھیر نے شاہ رخ خان کی ٹیم کولکاتا نائٹ رائیڈرس کو دو مرتبہ آئی پی ایل میں خطابات دلوائے ہیں وہ دہلی ڈیئرڈیولس کی کپتانی بھی کرچکے ہیں ٹی 20 ورلڈکپ 2007 میں گوتم گمبھیر ہندوستانی ٹیم کا حصہ تھے پورے ٹورنمنٹ میں گمبھیر نے سب سے زیادہ رنز بنائے تھے فائنل میں گمبھیرکی اننگز اہم رہی تھی انہوں نے پاکستان کے خلاف 54 گیندوں پر75 رنوں کی زبردست اننگز کھیلی تھی 2008 تک گمبھیر کرکٹ کے ہرفارمیٹ کی ہندوستانی ٹیم کا حصہ بن گئے تھے گوتم گمبھیرکے لئے 2009 یادگار سال رہا اسی سال گوتم گمبھیر اپنے پہلے غیرملکی دورہ پر نیوزی لینڈ گئے اورہندوستان نے 41 سال بعد میزبان ٹیم کو اسی کی زمین پرشکست کا مزہ چکھایا ہندوستان کی اس کامیابی میں گوتم گمبھیر کا کردار بہت اہم رہا گمبھیر نے اس ٹسٹ سیریز میں 445 رن بنائے تھے اسی سال گمبھیرسب سے بہترین کرکٹر بھی بنے تھے 2009 میں وہ آئی سی سی ٹسٹ درجہ بندی کے سرفہرست مقام پر پہنچے تھے گوتم گمبھیر نے اپنا آخری ٹسٹ میچ نومبر2016 میں انگلینڈ کے خلاف کھیلا تھا وہیں انہوں نے محدود اوور کی کرکٹ میں آخری مرتبہ جنوری 2013 میں انگلینڈ کے خلاف ونڈے میچ اوردسمبر 2012 میں پاکستان کے خلاف ٹی 20 بین الاقوامی میچ کھیلا تھا انڈین پریمیئر لیگ (آئی پی ایل) کے پہلے سیزن میں گوتم گمبھیرنے دہلی ڈیئرڈیولس کے لئے 534 رنز بنائے وہ پہلے سیزن میں دوسرے سب سے زیادہ رنز بنانے والے کھلاڑی تھے ابتدائی دو سیزنز میں گمبھیرنے 1000 رنز اپنے کھاتے میں درج کئے تھے ان کی بہترین کارکردگی کو دیکھتے ہوئے شاہ رخ خان کی فرنچائزی کولکاتا نائٹ رائیڈرس (کے کے آر) نے 2010 میں انہیں 2.4 ملین ڈالرخرچ کرکے انہیں اپنی ٹیم میں شامل کیا تھا گوتم گمبھیرکو اس ٹیم کی کمان بھی سونپ دی گئی تھی انہوں نے اپنی کپتانی میں کے کے آر کو2012 اور2014  میں چمپئن بنایا گمبھیر 2017 میں کے کے آر کوچھوڑ کر دہلی ڈیئر ڈیولس واپس آگئے تھے۔انہیں اس ٹیم کی کپتانی سونپی گئی لیکن ابتدائی میچوں کے بعد پہلے انہوں نے کپتانی چھوڑی